Margaret Beckett

Margaret Becket (født Margaret Mary Jackson; 1943) er en britisk politiker (Labour). Hun var Storbritannias utenriksminister fra 5. mai 2006 til 27. juni 2007.

Beckett representerer valgkretsen Derby South i Underhuset. Hun var minister for miljø- mat- og distriksspørsmål 2001-06, før hun som første kvinne i Storbritannia ble utnevnt til utenriksminister. Beckett ble regnet for å tilhøre statsminister Tony Blairs innerste krets, samtidig som hun hadde sterke kontakter innen fagbevegelsen. Beckett fungerte en kort periode som Labours leder etter at John Smith brått døde av hjerteinfarkt.

Beckett har hatt en lang og variert politisk karriere, både i regjering og i skyggekabinettet. Hun var undervisningsminister fra 1976 til 1979, skyggeleder av Underhuset fra 1992 til 1994 og igjen fra 1994 til 1995, skyggehandels- og industriminister fra 1995 til 1997, handels- og industriminister fra 1997 til 1998, Labours leder i Underhuset fra 1998 til 2001, miljøvernminister fra 2001 til 2006, utenriksminister fra 2006 til 2007 og boligminister fra 2008 til 2009. Hun har også vært leder av National Executive Committee of the Labour Party fra 2020 til 2021, og leder av Intelligence and Security Committee fra 2008 til 2009

I 2012 ble Beckett utnevnt til kommandørdame (DBE) av Den britiske imperieordenen.London Gazette, nr. 60367, 29. desember 2012, s. 6.New Year 2013 Honours List – Higher Awards , Cabinet Office.
Hun ble derved adlet, og fikk da rett til å føre tiltaleformen dame foran sitt navn.

 Referanser 

 Eksterne lenker 





Kategori:Britiske utenriksministre
Kategori:Lord Presidents of the Council
Kategori:Order of the British Empire (GBE)
Kategori:Personer fra Ashton-under-Lyne
Kategori:Britiske parlamentsmedlemmer for Labour
Kategori:Order of the British Empire (KBE/DBE)